b'\n_START_ARTICLE_\nUralsko gorovje\n_START_PARAGRAPH_\nUralsko gorovje (rusko \xd0\xa3\xd1\x80\xd0\xb0\xcc\x81\xd0\xbb\xd1\x8c\xd1\x81\xd0\xba\xd0\xb8\xd0\xb5 \xd0\xb3\xd0\xbe\xcc\x81\xd1\x80\xd1\x8b), tudi samo Ural, je staro gorovje v Rusiji in Kazahstanu, ki se razprostira pribli\xc5\xbeno 2500 km od severa proti jugu, od obale Arkti\xc4\x8dnega oceana, skozi zahodno Rusijo do izvira reke Ural na severovzhodu Kazahstana, geolo\xc5\xa1ko pa je del iste gorske verige \xc5\xa1e oto\xc4\x8dje Nova de\xc5\xbeela na severu. Najvi\xc5\xa1ji vrh je Narodna gora s 1.895 m nadmorske vi\xc5\xa1ine._NEWLINE_Kot staro gorovje je lahko prehodno in ni\xc5\xbeje kot mlada gorovja, kamnine pa so bogate z rudami. Regija je izjemnega gospodarskega pomena tudi zaradi obse\xc5\xbenih gozdov._NEWLINE_Vzhodni rob gorovja obravnavamo kot naravno mejo med Evropo in Azijo. Ruski del upravno sodi v Uralsko zvezno okro\xc5\xbeje.'